Riool loop in die strate terwyl munisipale werkers staakFoto verskaf deur VF Plus Die munisipale loongeskil in die Rand West- plaaslike munisipaliteit in Gauteng wat al langer as drie weke duur, is besig om sy tol te eis met riool wat in die strate van Westonaria afloop en deur erwe vloei. Charles Brough, VF Plus-raadslid van die munisipaliteit, het gesê stakende munisipale werkers veroorsaak verdere chaos deur vullisdromme in die strate om te keer en weier om terug te keer werk toe. In Westonaria borrel riool uit ŉ mangat op die hoek van West- en Edwardstraat wat afvloei na verskillende woonbuurte. “Die onvermoë van dié munisipaliteit om die loongeskil op te los, is nog ŉ voorbeeld van die ANC se onvermoë om munisipaliteite aan die Wes-Rand te bestuur,” het Brough bygevoeg.